b'\n_START_ARTICLE_\nArthrocereus\n_START_SECTION_\nTuntomerkit\n_START_PARAGRAPH_\nArthrocereus-kaktukset ovat pensasmaisia, suhteellisen pienikokoisia, haarovia tai haarattomia, pystykasvuisia tai suikertavia. Varret ovat liereit\xc3\xa4 ja nivelikk\xc3\xa4it\xc3\xa4. Niiss\xc3\xa4 kussakin on 10\xe2\x80\x9318 harjua. Areolit ovat pieni\xc3\xa4, ja ohuita piikkej\xc3\xa4 on paljon._NEWLINE_Kukat sijaitsevat l\xc3\xa4hell\xc3\xa4 varren k\xc3\xa4rke\xc3\xa4, ovat muodoltaan pitk\xc3\xa4n suppilomaisia ja avautuvat lev\xc3\xa4lleen. Kukkaper\xc3\xa4ss\xc3\xa4 ja pohjusmaljassa on villakarvoitusta, karvamaisia piikkej\xc3\xa4 ja muutama ter\xc3\xa4v\xc3\xa4k\xc3\xa4rkinen suomu. Hedelm\xc3\xa4 on pallomainen tai k\xc3\xa4\xc3\xa4nteisesti p\xc3\xa4\xc3\xa4ryn\xc3\xa4m\xc3\xa4inen, vihre\xc3\xa4, ohutsein\xc3\xa4inen, avautumaton. Sen pinnalla on suomuja ja karvamaisia piikkej\xc3\xa4. Valkoisessa mallossa on vinosoikiomaisia siemeni\xc3\xa4, jotka ovat himme\xc3\xa4n mustia ja muhkuraisia.'